Anton Yelchin

Anton Viktorovich Yelchin (russisk: Антон Викторович Ельчин, Anton Viktorovitsj Jeltsjin; født 11. mars 1989 i Leningrad, død 19. juni 2016 i Los Angeles) var en russisk/amerikansk skuespiller, best kjent for sine roller i Terminator Salvation (2009) og Star Trek (2009).


== Tidlig liv ==
Anton Yelchin hadde russiske foreldre ved navn Viktor og Irina, som var profesjonelle kunstløpere. Han ble født i datidens Leningrad i Sovjetunionen, men familien immigrerte til USA allerede da han var seks måneder gammel. Yelchin bestemte seg i ung alder for ikke å følge i foreldrenes fotspor, slik de ville, og ble skuespiller i stedet.


== Karriere ==
Yelchin fikk sin første rolle allerede som tiåring i Akutten i 2000. Sin første store rolle fikk han da han spilte mot Anthony Hopkins i thrilleren Hearts in Atlantis allerede året etter. De neste årene spilte han roller i mindre filmer og TV-serier før han fikk en av hovedrollene i drama-komiserien Huff i 2004.
I 2005 spilte han mot Diane Lane, Donald Sutherland, Chris Evans og Kristen Stewart i thrilleren Fierce People. Filmen slo aldri riktig an, men året etter fikk han en rolle i krimdramaet Alpha Dog, hvor navn som Emile Hirsch, Bruce Willis, Sharon Stone og Justin Timberlake også var med. I 2007 spilte han tittelrollen i dramakomedien Charlie Bartlett mot Robert Downey jr., Hope Davis og Kat Dennings.
2009 skulle vise seg å bli gjennombruddsåret til Anton Yelchin. Først spilte han Pavel Chekov i Star Trek, og deretter Kyle Reese i Terminator Salvation. Han fikk gode kritikker for innsatsen i begge filmene, og han plasserte seg for alvor på kartet i Hollywood.
Etter spilte han i Like Crazy med Felicity Jones og Jennifer Lawrence, The Beaver med Mel Gibson, Jodie Foster og (igjen) Jennifer Lawrence, The Smurfs med Hank Azaria og Neil Patrick Harris, samt Fright Night med Colin Farrell og Toni Collette.
Yelchin gjentok rollen som Chekov i Star Trek Into Darkness og Star Trek Beyond.


== Død ==
Yelchin kom i klem mellom sin bil og en postkasse laget av murstein. Bilmotoren gikk fremdeles da Yelchin ble funnet død i oppkjørselen til hjemmet hans i San Fernando Valley i California. Yelchins foreldre saksøkte bilfabrikanten Fiat Chrysler Automobiles med påstand om at girveksleren var defekt, og inngikk senere forlik med selskapet.


== Filmografi ==
Akutten (2000) … Robbie Edelstein (1 episode)
Geppetto (2000) … Featured (TV-film)
A Man is Mostly Water (2000) … Augie
Delivering Milo (2001) … Milo
15 Minutes (2001) … Boy in Burning Building
Fanget i mørket (2001) … Dimitri Starodubov
Hearts in Atlantis (2001) … Bobby Garfield
Judging Amy (2002) … Davis Bishop (1 episode)
Rooftop Kisses (2002) … Charlie
A Time for Dancing (2002) … Jackson Michaels
Taken (2002) … Jacob Clarke – barn (2 episoder)
The Practice (2002) … Justin Langer (2 episoder)
Without a Trace (2003) … Johnny Atkins (1 episode)
Curb Your Enthusiasm (2004) … Stewart (1 episode)
Jack (2004) … Jack
House of D (2004) … Tommy
Fierce People (2005) … Finn Earl
Alpha Dog (2006) .... Zack Mazursky
Huff (2004–06) .... Byrd Huffstodt (25 episoder)
Law & Order: Criminal Intent (2006) .... Keith Tyler (1 episode)
Criminal Minds (2006) .... Nathan Harris (1 episode)
Charlie Bartlett (2007) .... Charlie Bartlett
Middle of Nowhere (2008) .... Dorian Spitz
New York, I Love You (2009) … Boy in the Park (segment "Brett Ratner")
Star Trek (2009) … Pavel Chekov
Terminator Salvation (2009) … Kyle Reese
Memoirs of a Teenage Amnesiac (2010) .... Ace Zuckerman
Like Crazy (2011) .... Jacob
You And I (2011) .... Edward
The Beaver (2011) .... Porter Black
The Smurfs (2011) .... Clumsy (stemme)
Fright Night (2011) .... Charley Brewster
The Smurfs: A Christmas Carol (2011) .... Clumsy (stemme) – kortfilm
The Life & Times of Tim (2011) … Trent (1 episode)
Piratene! (2012) … The Albino Pirate (stemme)
Odd Thomas (2013) … Odd Thomas
Star Trek Into Darkness (2013) … Pavel Chekov
The Smurfs 2 (2013) … Clumsy (stemme)
Broken Horses (2013) .... ?
Only Lovers Left Alive (2013) … Ian
5 to 7 (2014) .... ?


== Referanser ==


== Eksterne lenker ==
(en) Anton Yelchin på Internet Movie Database 
(sv) Anton Yelchin i Svensk Filmdatabas 
(da) Anton Yelchin på Filmdatabasen 
(da) Anton Yelchin på Scope 
(fr) Anton Yelchin på Allociné 
(en) Anton Yelchin på AllMovie 
(en) Anton Yelchin hos Turner Classic Movies 
(en) Anton Yelchin hos Rotten Tomatoes 
(en) Anton Yelchin hos The Movie Database 
(en) Anton Yelchin hos Behind The Voice Actors